יהודה פרל

יהודה פֶּרל (Judea Pearl; נולד ב-4 בספטמבר 1936) הוא מדען מחשב ופילוסוף יהודי-אמריקאי יליד ארץ ישראל. פרופסור למדעי המחשב וסטטיסטיקה באוניברסיטת קליפורניה בלוס אנג'לס וחתן פרס הארווי ופרס טיורינג לשנת 2011.

קורות חיים
יהודה פרל נולד בתל אביב, בנם הבכור של טובה בת מנחם מנדל טאומן (נינת הרבי מקוצק) ואלעזר דוד פרל (בנו הבכור של חיים פרל, ממייסדי בני ברק). הוא בוגר הטכניון בהנדסת חשמל (1960), בעל תואר שני בפיזיקה מאוניברסיטת ראטגרס (1965) ותואר דוקטור בהנדסת חשמל מטעם המכון הפוליטכני של ברוקלין (1965). עבד במעבדות המחקר של חברת RCA ובחברת Electronic Memories. בשנת 1970 הצטרף לבית הספר להנדסה ולמדע שימושי של אוניברסיטת קליפורניה בלוס אנג'לס, שם הוא מכהן כפרופסור למדעי המחשב וסטטיסטיקה ומנהל המעבדה למערכות קוגניטיביות. בשנת 2012 נבחר כחבר באקדמיה האמריקאית לאמנויות ולמדעים.

פרל הוא מחלוצי המחקר של רשתות בייסיאניות ושל גישות הסתברותיות לבינה מלאכותית. עוסק גם בפילוסופיה של המדע, ייצוג ידע, לוגיקות לא סטנדרטיות ואסטרטגיות למידה.

על מחקריו הוענקו לו פרסים רבים, ובהם:
 פרס הארווי לשנת 2011. בנימוקים להענקת הפרס נאמר שפרל "הניח באמצעות מחקר נחשוני ומרחיק ראות את היסודות העיוניים להצגת ידע והסק במדעי המחשב. התאוריות הנוגעות להסק בתנאי אי-ודאות, ובמיוחד הגישה המבוססת על רשתות בייסיאניות, השפיעו על מגוון תחומים כולל בינה מלאכותית, סטטיסטיקה, פילוסופיה, בריאות, כלכלה, מדעי החברה, ותהליכי הכרה מוחיים."
 פרס טיורינג לשנת 2011, "על תרומה יסודית לחקר בינה מלאכותית באמצעות פיתוח תחשיב להסקה סיבתית והסתברותית".

פרל הוא חבר הוועד המייעץ הבינלאומי של העמותה לאחריות ארגונים לא ממשלתיים.

נשוי לרות (אוולין) לבית רג'ואן, ילידת בגדד, ולהם שלושה ילדים; בנם, העיתונאי דניאל פרל, נחטף בקראצ'י שבפקיסטן ונרצח בידי שוביו בינואר 2002. לזכרו של דניאל הקימו בני משפחתו את קרן דניאל פרל, לקידום הסובלנות וההבנה בעולם, באמצעות עיתונאות, מוזיקה ודו-שיח. יהודה פרל הוא יו"ר מועצת המנהלים של הקרן. במלאת שבע שנים לרצח פרסם יהודה פרל מאמר בעיתון Wall Street Journal שכותרתו "Daniel Pearl and the Normalization of Evil".

ספריו
 Heuristics, Addison-Wesley, 1984
 Probabilistic Reasoning in Intelligent Systems, Morgan-Kaufmann, 1988
 Causality: Models, Reasoning, and Inference, Cambridge University Press, 2000
 I Am Jewish: Personal Reflections Inspired by the Last Words of Daniel Pearl, Jewish Lights, 2004. Editor, with Ruth Pearl.
 The Book of Why: The New Science of Cause and Effect by Judea Pearl and Dana Mackenzie  | May 15, 2018
ספר המה והלמה : המדע החדש של סיבה ותוצאה. יהודה פרל ודיינה מקנזי ; תרגום: ארז וולק. הוצאת הקיפוד והשועל, 2023.

קישורים חיצוניים





 יהודה פרל, ממה נובעת הקרירות שהישראלים מפגינים כלפי הנאום של אובמה?, באתר "קומון גראונד", 22 ביוני 2009


הערות שוליים

קטגוריה:פילוסופים של תורת ההכרה
קטגוריה:מדעני מחשב יהודים אמריקאים
קטגוריה:פילוסופים יהודים אמריקאים
קטגוריה:מהגרים מישראל לארצות הברית
קטגוריה:בוגרי הטכניון - מכון טכנולוגי לישראל: הנדסת חשמל
קטגוריה:בוגרי אוניברסיטת ראטגרס
קטגוריה:בוגרי המכון הפוליטכני של ברוקלין
קטגוריה:בוגרי המכון הטכנולוגי של ניו ג'רזי
קטגוריה:סגל אוניברסיטת קליפורניה בלוס אנג'לס
קטגוריה:זוכי פרס טיורינג יהודים
קטגוריה:ישראלים זוכי פרסים בין-לאומיים
קטגוריה:זוכי פרס הארווי
קטגוריה:זוכי פרס רומלהארט
קטגוריה:יהודים חברי האקדמיה האמריקאית לאמנויות ולמדעים
קטגוריה:חברי האקדמיה הלאומית להנדסה של ארצות הברית
קטגוריה:עמיתי IEEE
קטגוריה:זוכי מדליית בנג'מין פרנקלין
קטגוריה:אמריקאים שנולדו ב-1936
קטגוריה:ישראלים שנולדו ב-1936
קטגוריה:זוכי פרס דיקסון במדעים